b'\n_START_ARTICLE_\nAprenentatge integrat de continguts i lleng\xc3\xbces estrangeres\n_START_PARAGRAPH_\nL\'Aprenentatge integrat de Continguts i Lleng\xc3\xbces Estrangeres (AICLE, en angl\xc3\xa8s Content Language Integrated Learning, CLIL) \xc3\xa9s un corrent de la ling\xc3\xbc\xc3\xadstica aplicada que propugna que als contextos escolars existeixi un major \xc3\xa8xit en l\'aprenentatge de les lleng\xc3\xbces estrangeres a quan es fan servir aquestes lleng\xc3\xbces per ensenyar mat\xc3\xa8ries comunes com la hist\xc3\xb2ria o les ci\xc3\xa8ncies, que per mitj\xc3\xa0 dels curr\xc3\xadculums funcionals que tracten aquestes lleng\xc3\xbces com a assignatures independents.\n_START_SECTION_\nOrigen i desenvolupament d\'AICLE\n_START_PARAGRAPH_\nEl terme AICLE (CLIL) va ser originat pel professor i recercador David Marsh l\'any 1994. AICLE s\'utilitza per descriure qualsevol situaci\xc3\xb3 educativa en la qual s\'utilitza una llengua addicional (segona/ estrangera) per a l\'ensenyament i aprenentatge de mat\xc3\xa8ries diferents de la mateixa llengua en q\xc3\xbcesti\xc3\xb3. Actualment, per\xc3\xb2, el terme AICLE inclou m\xc3\xa9s d\'una dotzena d\'enfocaments educatius (ex: immersi\xc3\xb3, educaci\xc3\xb3 biling\xc3\xbce, educaci\xc3\xb3 multiling\xc3\xbce, intercanvi d\'estudiants, etc.). AICLE sintetitza i proporciona una via flexible per aplicar els coneixements apresos a partir d\'aquests enfocaments. Aquesta flexibilitat es fa evident especialment en la quantitat de temps esmer\xc3\xa7at per a ensenyar o aprendre a trav\xc3\xa9s d\'una segona llengua o llengua estrangera._NEWLINE_Per a Coyle el concepte d\'integraci\xc3\xb3 entre la llengua i les \xc3\xa0rees curriculars \xc3\xa9s fonamental a l\'hora d\'entendre la difer\xc3\xa8ncia entre AICLE amb programes com els d\'immersi\xc3\xb3 al Canad\xc3\xa0 o els d\'instrucci\xc3\xb3 basada en contingut en l\'ensenyament d\'una llengua estrangera. En paraules seves: "Integration promotes subject or content learning to an equal position to that of foreign language learning". Segons aquesta mateixa autora cada vegada s\'estan duent a terme m\xc3\xa9s investigacions sobre estudis de casos en contextos AICLE diferenciats.\n_START_SECTION_\nLes 4Cs\n_START_PARAGRAPH_\nAICLE es basa en quatre conceptes tamb\xc3\xa9 coneguts com les 4C. Aquests provenen del terme original CLIL. Per tant, per tal que qualsevol activitat basada en aquesta metodologia estigui ben dissenyada, caldr\xc3\xa0 que inclogui els conceptes o elements seg\xc3\xbcents:\n_START_SECTION_\nContingut\n_START_PARAGRAPH_\nCal que es dissenyin una s\xc3\xa8rie de continguts i coneixements determinats d\'una \xc3\xa0rea i que s\'hauran de tractar a l\'aula. Un dels objectius principals de l\'assignatura ser\xc3\xa0 la comprensi\xc3\xb3 d\'aquests.\n_START_SECTION_\nComunicaci\xc3\xb3\n_START_PARAGRAPH_\nL\'\xc3\xbas de la llengua estrangera ser\xc3\xa0 essencial per tal que existeixi comunicaci\xc3\xb3 entre els alumnes i entre el mestre o la mestra.\n_START_SECTION_\nCognici\xc3\xb3\n_START_PARAGRAPH_\nCLIL d\xc3\xb3na l\'oportunitat de desenvolupar habilitats que tenen relaci\xc3\xb3 amb la creativitat i el desenvolupament i ajustament de continguts que s\'han apr\xc3\xa8s amb l\'\xc3\xbas de la llengua vehicular.\n_START_SECTION_\nCultura\n_START_PARAGRAPH_\nAquesta metodologia d\xc3\xb3na pas a la comprensi\xc3\xb3 i toler\xc3\xa0ncia d\'un mateix cap a altres cultures refor\xc3\xa7ant, aix\xc3\xad, la globalitzaci\xc3\xb3.'